Sesjarige in Centurion raakgeryArgieffoto ŉ Sesjarige seun veg vir sy lewe in die hospitaal nadat ŉ motor hom Dinsdagaand op die R55-pad naby die N14-snelweg in Olievenhoutbosch getref het. “Die seun het in die pad gelê toe paramedici en ander nooddienste by die toneel opgedaag het,” het Santi Steinmann, ŉ woordvoerder van Netcare 911, gesê. Hy het ernstige beserings opgedoen. Hy is op die toneel behandel en na ŉ nabygeleë hospitaal gehaas vir verdere behandeling. Meer inligting oor die ongeluk en die kind is nie in hierdie stadium bekend nie. Dit is ook nie bekend of hy alleen was toe hy raakgery is nie. Die polisie ondersoek die ongeluk.